stanford-oval/wikipedia huggingface dataset:
סמסונג גלקסי
סדרת סמסונג גלקסי S > גלקסי S20

גלקסי S20, גלקסי S20 פלוס וגלקסי S20 אולטרה הוכרזו בפברואר 2020. הפלאפון כולל עיצוב זכוכית אחוד עם מסגרת אלומיניום, מסך קמור ושוליים דקים במיוחד. ההבדל העיקרי ביניהם הוא גודלי המסכים – Galaxy S20 מגיע עם מסך בגודל 6.2 אינץ', Galaxy S20 Plus מגיע עם מסך בגודל 6.7 אינץ' ו-Galaxy S20 Ultra מגיע עם מסך בגודל 6.9 אינץ'.
גבו של דגם ה-Galaxy S20 נושא מערך צילום משולש: מצלמה ראשית עם חיישן של 12 מגה-פיקסל, חיישן 12 מגה-פיקסל נוסף עם עדשה רחבה בזווית של 120 מעלות וחיישן 64 מגה-פיקסל עם עדשה לצילומי זום אופטי של 3x ועד 30x בשילוב של זום דיגיטלי. דגם ה-S20 Plus כולל מערך צילום זהה, אך עם תוספת של חיישן DepthVision לזיהוי העומק להוספת אפקט טשטוש בצילומי סטילס ווידאו. שני הדגמים מגיעים עם מצלמה קדמית בעלת חיישן של 10 מגה-פיקסל.
לעומתם, דגם ה-Galaxy S20 Ultra מצויד במערך צילום מרובע ומשודרג: מצלמה ראשית עם חיישן של 108 מגה-פיקסל, חיישן 12 מגה-פיקסל עם עדשה רחבה בזווית של 120 מעלות, חיישן 48 מגה-פיקסל עם עדשה לצילומי זום אופטי של 10x ועד 100x בשילוב זום אופטי.
דגמי ה-Galaxy S20 מגיעים עם אנדרואיד 10 וממשק ה-One UI 2 של סמסונג.
סדרת סמסונג גלקסי S > גלקסי S21

גלקסי S21, גלקסי S21+ וגלקסי S21 אולטרה הוכרזו בינואר 2021.
הגלקסי S21 הוא הזול מבניהם עם מסך בגודל 6.2 אינץ'. בניגוד לגלקסי S20+, גלקסי +S21 דומה מאוד למפרט S21, למעט גודל המסך – 6.7 אינץ', קיבולת הסוללה וגב מזכוכית במקום פולימר. לגלקסי S21 אולטרה יש מסך גדול עוד יותר – 6.8 אינץ', סוללה גדולה יותר, ושלל שיפורים אחרים ביחס לדגמים האחרים, כולל מערך צילום מתקדם יותר עם מצלמה ראשית של 108 מגה פיקסל עם פוקוס אוטומטי בלייזר, ומסך 1440p ברזולוציה גבוהה יותר.
לסדרת גלקסי S21 עיצוב דומה לסדרה הקודמת, עם מסך בתצורת Infinity-O, ובו חיתוך עגול במרכז העליון בעבור מצלמת הסלפי הקדמית. הפאנל האחורי של ה-S21 מחוזק בפוליקרבונט בדומה ל-S20 FE וגלקסי נוט 20, בעוד ש-גלקסי S21 וגלקסי S21 אולטרה משתמשים בגב מזכוכית. מערך הצילום האחורי שולב בגוף הטלפון עם מעטפת בולטת כלפי חוץ. לגלקסי S21 ולגלקסי +S21 מעטפת מתכתית ולגלקסי S21 אולטרה מעטפת מסיבי פחמן.
סדרת סמסונג גלקסי S > גלקסי S22

גלקסי S22, גלקסי S22+ וגלקסי S22 אולטרה הוכרזו בפברואר 2022.
הגלקסי S22 הוא הזול מבניהם עם מסך בגודל 6.1 אינץ', לדגם S22+ יש מסך בגודל 6.6 אינץ' ולאולטרה יש מסך גדול יותר בגודל 6.8 אינץ'.
סדרת סמסונג גלקסי S > גלקסי S23

גלקסי S23, גלקסי S23+ וגלקסי S23 אולטרה הוכרזו בפברואר 2023.
הגלקסי S23 הוא הזול מבניהם עם מסך בגודל 6.1 אינץ', לדגם S23+ יש מסך בגודל 6.6 אינץ' ולאולטרה יש מסך גדול יותר בגודל 6.8 אינץ'. ה־S23 שוקל 168 גרם, ה-S23+ שוקל 196 גרם ומשקל האולטרא הוא 234 גרם.
המכשיר דומה בעיצוב לסדרה הקודמת, אותו גודל, אותם עיקולים ואותה אריזה, אך התצוגה מעט שטוחה יותר. הזכוכית של כלל המכשירים היא זכוכית משופרת, מה שאומר שהמכשיר עצמו מוגן בצורה טובה יותר משריטות ונפילות.
המעבד של כל הדגמים הוא Snapdragon 8 Gen 2.
סדרת סמסונג גלקסי נוט

גלקסי נוט הוא שמה של סדרת טלפונים חכמים ומיני מחשבי לוח (המכונים גם פאבלטים) המכוונים לשוק הגבוה שהוצגה לראשונה בספטמבר 2011 בתערוכת IFA בברלין. יחוד המכשירים הוא בגודלם הגדול במיוחד ובעבודתם עם עט חרט מסדרת S-Pen התומך במסך מגע קפסיטיבי, לצד יישומים תואמים שפותחו במיוחד על ידי סמסונג. עט החרט מאפשר פעילות חיצונית על מסך הסמארטפון (כתיבה, ציור, תזכורות וכו'), אשר מסתנכרן עם הפעילות הפנימית.
סדרת סמסונג גלקסי נוט > סמארטפונים > Galaxy Note

המכשיר הראשון בסדרה כולל מעבד כפול ליבה בעל מהירות שעון 1.4GHz, מסך מגע בגודל 5.3 אינץ', כמו כן כולל גם זיכרון פנימי בנפח 16GB הניתן להרחבה. במכשיר רזולוציית המסך WXGA 1,280 x 800, מסוג HD Super AMOLED.
ל-Galaxy Note מצלמה אחורית ברזולוצית 8 מגה פיקסלים. עוביו של המכשיר עומד על קצת יותר מ-9.5 מ"מ.
עד לתחילת יוני 2012 נמכרו 7 מיליון יחידות.
סדרת סמסונג גלקסי נוט > סמארטפונים > Galaxy Note 2

הגרסה השנייה, ובעלת חומרה מתקדמת יותר לצד מסך מגע בגודל 5.5 אינץ' מסוג Super AMOLED ברזולוצית 720p. המכשיר הוכרז באוגוסט 2012.
סדרת סמסונג גלקסי נוט > סמארטפונים > Galaxy Note 3

הגרסה השלישית, הוכרזה באוקטובר 2013 וכללה מסך 5.7 אינץ' Full HD, מצלמה משופרת וגרסת אנדרואיד אנדרואיד 4.3 Jelly Bean עם ממשק ה-TouchWiz Nature UX.
סדרת סמסונג גלקסי נוט > סמארטפונים > Galaxy Note 4

הגרסה הרביעית, הוכרזה באוקטובר 2014 וכוללת מסך של 5.7 אינץ' באיכות QHD, מצלמה ראשית בעלת 16 מגה פיקסל, מצלמה קדמית בעלת 3.7 מגה פיקסל ואת גרסת האנדרואיד 4.4.4 KitKat
בנוסף לגרסה הרביעית, הושקה גרסת ה-Galaxy Note Edge והיא דומה ל-Note 4 רק בעלת קצוות מסך מקומרות.
סדרת סמסונג גלקסי נוט > סמארטפונים > Galaxy Note 5

הגרסה החמישית הוכרזה ב-14 באוגוסט 2015 ביחד עם ה-Galaxy S6 Edge+.
סדרת סמסונג גלקסי נוט > סמארטפונים > Galaxy Note 7

באוגוסט 2016 הציגה סמסונג את נוט 7 בעל סורק קשתית ומסך edge. זמן קצר לאחר מכן התגלתה תקלה במכשיר לאחר שמכשירים רבים התלקחו עקב בעיות בסוללה. בספטמבר 2016 ביקשה סמסונג מלקוחותיה להחזיר את ה-"Galaxy Note 7",
ענקית הטכנולוגיה סמסונג שבה וקראה לכל מי שקנו את הטלפון מדגם "Note 7" להחזירו בהקדם לידיה. בהודעת החברה הדרום קוריאנית נאמר כי היא מזרזת את המאמץ להחליף את הטלפונים מסדרה זו שיש חשש כי הסוללה שלהם תידלק בזמן חיבור לחשמל.
חברת התעופה הסקנדינבית "סאס" הצטרפה לחברת התעופה של סינגפור והודיעה כי היא אוסרת להעלות את "Note 7" לטיסותיה. רשות התעופה האמריקנית המליצה לנוסעים שלא לטוס עם המכשיר, אך לא אסרה זאת כליל.
ב-11 באוקטובר אותה שנה, הופסק ייצור המכשיר.
בינואר 2017 פרסמה החברה את ממצאי החקירה אודות התלקחות מכשירי הנוט 7. על פי הממצאים, שני מקרים שונים של תקלות בסוללה הם שהובילו להתלקחות המכשיר.
המכשיר הושק מחדש ב-7 ביולי 2017 בשם "Galaxy Note Fan Edition" המגיע עם סוללת 3,200mAh ומערכת ההפעלה אנדרואיד 7 נוגט.
סדרת סמסונג גלקסי נוט > סמארטפונים > Galaxy note 8

ב-24 באוגוסט 2017 השיקה החברה סמארטפון חדש עם מערכת הפעלה אנדרואיד 7, סורק קשתית, מסך כמעט ללא גבולות ומצלמה כפולה ברזולוציית וידאו של 4K. בנוסף ישנם חידושים של ה־S pen למשל באמצעות הודעות חיות.
סדרת סמסונג גלקסי נוט > סמארטפונים > Galaxy note 9

הוכרז באוגוסט 2018.
הוא הסמארטפון הראשון בסדרת הנוט בגרסת 512 Gb.
הוא מגיע עם מסך Super AMOLED בגודל 6.4 אינץ’, מערך צילום כפול בגבו, זיכרון RAM בנפח 6 או 8 גיגה-בייט, אחסון בנפח 128GB,512GB,256GB מערכת ההפעלה אנדרואיד 8 אוראו, עדכונים לעט הסטיילוס S-Pen ובמחיר פתיחה של 999 דולר בארה”ב ו-4,000 שקלים בישראל.
תצוגת המכשיר מציעה רזולוציה המגיעה עד +Quad HD ונפרסת על גבי מסך 6.4 אינץ’, כאשר בחלקו העליון של הטלפון נוכל למצוא את מצלמת הסלפי יחד עם מנגנון ביומטרי מעודכן. בחלקו האחורי של הגלקסי נוט 9 נוכל למצוא מערך צילום כפול בתצורה מאוזנת עם חיישני 12 מגה-פיקסל ותמיכה בייצוב תמונה אופטי (OIS) ואפשרות לצילום וידאו ב-4K ובהילוך איטי במיוחד ב-960 פריימים בשנייה.
מערכת ההפעלה המגיעה יחד עם הטלפון היא אנדרואיד 8 אוראו שעודכנה לגרסת אנדרואיד 9
את ה-Note 9 מניעה סוללת ענק בעלת קיבולת של 4,000mAh התומכת בטכנולוגיית הטעינה המהירה עם אפשרות לטעינה באופן אלחוטי באמצעות מטען תואם. גולת הכותרת במכשיר, עט הסטיילוס S-Pen, מקבל עדכון גם כן, עם דיוק גבוה יותר בתקשורת עם המסך ותמיכה בקישוריות בלוטות’.
סדרת סמסונג גלקסי נוט > סמארטפונים > Galaxy note 10

הוכרז ב-7 באוגוסט 2019. הוא מגיע עם מסך Super AMOLED בגודל 6.3 אינץ', והדגם +note 10 מגיע עם מסך בגודל 6.8 אינץ'.
הפעם Samsung שיתפו פעולה עם חברת Microsoft והקלו את חיבור ה-DeX למערכת ההפעלה windows.
סדרת סמסונג גלקסי נוט > סמארטפונים > Galaxy note 20

הוכרז באוגוסט 2020 והוא הסמארטפון הגדול ביותר בסדרת הנוט. ה-note 20 מגיע עם מסך בגודל 6.7 אינץ' ברזולוצית FHD וה-note 20 ultra מגיע עם מסך בגודל של 6.9 אינץ' ברזולוצית QHD.
סדרת סמסונג גלקסי נוט > הפסקת הייצור של Galaxy note

בשנת 2021 לא הוכרז על Galaxy Note, ורק בשנת 2022 הוכרז סופית על ביטול הסדרה, כאשר הגלקסי S22 Ultra שילב בתוכו את ה-S pen ובכך הפך להיות יורש של Galaxy Note.
סדרת סמסונג גלקסי נוט > טאבלטים > Galaxy Tab Note 10.1

באוגוסט 2012 מחשב לוח בגודל מלא עם מסך 10.1 אינץ' המשויך לסדרה, ותומך בעבודה עם עט החרט S-Pen.
סדרת סמסונג גלקסי A

סדרת ה-Galaxy A היא סדרת טלפונים חכמים בעלי תכונות פרימיום המיועדת לשוק הביניים. משמעות האות-A היא Alpha (אלפה)
סוגי המכשירים בסדרה לפי השנים:
A2 ליבה - יצא בשנת 2019 ומיועד לשוק ההודי
A3 - יצא בגרסאות 2015, 2016, 2017
A5 - יצא בגרסאות 2015, 2016, 2017
A6 - יצא בשנת 2018
A6+ - יצא בשנת 2018
A7 - יצא בגרסאות 2015, 2016, 2017, 2018
A8 - יצא בגרסאות 2015, 2016, 2018
+A8 - יצא בשנת 2018.
A9 - יצא בגרסאות 2018,2016
A9s - הגרסה הסינית של ה־A9 2018
A9 Pro - יצא בשנת 2016
A6s - יצא בשנת 2018 ומיועד לשוק הסיני
A8s - יצא בשנת 2018 ומיועד לשוק הסיני
(2019) A9 Pro - הגרסה הבין־לאומית של ה־A8s
A10 - יצא בשנת 2019
A20 - יצא בשנת 2019
A30 - יצא בשנת 2019
A40 - יצא בשנת 2019
A50 - יצא בשנת 2019
A60 - יצא בשנת 2019
A70 - יצא בשנת 2019
A80 - יצא בשנת 2019
A90 5G - יצא בשנת 2019
A10s - יצא בשנת 2019
A20s - יצא בשנת 2019
A30s - יצא בשנת 2019
A40s - יצא בשנת 2019
A50s - יצא בשנת 2019
A70s - יצא בשנת 2019
A10e - יצא בשנת 2019
A20e - יצא בשנת 2019
A01 - יצא בשנת 2020
A11 - יצא בשנת 2020
A21 - יצא בשנת 2020
A31 - יצא בשנת 2020
A41 - יצא בשנת 2020
A51 - יצא בשנת 2020
A51 5G - יצא בשנת 2020
A51 5G UW - יצא בשנת 2020
A71 - יצא בשנת 2020
A71 5G - יצא בשנת 2020
A71 5G UW - יצא בשנת 2020
A21s - יצא בשנת 2020
A01 ליבה – יצא בשנת 2020
A02 - יצא בשנת 2021
A12 - יצא בשנת 2020
A22 - יצא בשנת 2021
A22 5G - יצא בשנת 2021
A32 - יצא בשנת 2021
A32 5G - יצא בשנת 2021
A42 5G - יצא בשנת 2021
A52 - יצא בשנת 2021
A52 5G - יצא בשנת 2021
A72 - יצא בשנת 2021
A02s - יצא בשנת 2020
A73 - יצא בשנת 2022
A53 - יצא בשנת 2022
A33 - יצא בשנת 2022
A54 - יצא בשנת 2023
A34 - יצא בשנת 2023
המכשירים שיצאו בגרסת 2018 מגיעים עם מערכת ההפעלה Android 8.0 Oreo, המכשירים שיצאו בגרסת 2019 מגיעים עם מערכת ההפעלה Android 9.0 Pie והמכשירים שיצאו בגרסת 2020 מגיעים עם מערכת ההפעלה Android 10.
המכשירים של הישתכניק הזכר תומכים בטכנולוגיית ה-Always On Display, בנוסף הם תומכים ברשת הדור הרביעי, בעלי טכנולוגיית זיהוי פנים, בעלי חיישן טביעת אצבע ובנוסף 2 מצלמות קדמיות לצילום עצמי.
מכשיר ה־(A8s/A9 Pro (2019 הוא הראשון בעולם עם מסך "Infinity O" שבו המצלמה המגרעת בצורת עיגול ומכשירה הראשון של סמסונג ללא שקע אוזניות.
סדרת סמסונג גלקסי M

סדרת סמסונג גלקסי M היא סדרת טלפונים חכמים מבוססי אנדרואיד, המיוצרים על ידי סמסונג אלקטרוניקה. הסדרה משתמשת כממשיכה של סדרת סמסונג גלקסי J.
M10 - יצא בשנת 2019
M20 - יצא בשנת 2019
M30 - יצא בשנת 2019
M40 - יצא בשנת 2019
M10s - יצא בשנת 2019
M30s - יצא בשנת 2019
M01 - יצא בשנת 2020
M11 - יצא בשנת 2020
M21 - יצא בשנת 2020
M31 - יצא בשנת 2020
M51 - יצא בשנת 2020
M01s - יצא בשנת 2020
M31s - יצא בשנת 2020
M01 ליבה - יצא בשנת 2020
סדרת סמסונג גלקסי J

סדרת ה־galaxy J היא סדרת טלפונים חכמים המיועדת לשוק הנמוך וסמסונג הוסיפה להם פלאש (מבזק) במצלמה הקדמית. משמעות האות J היא Joy (שמחה). בשנת 2019 הודיעה סמסונג שסדרת ה־galaxy J תבוטל וסדרת ה־galaxy M שהושקה בשנת 2019 תחליף סדרה אותה.
J - הדגם הראשון בסדרה. יצא בשנת 2013
J1 - יצא בגרסאות 2016, 2015
J1 Ace - יצא בגרסת 2015
J2 - יצא בגרסאות 2017, 2016,
J3 - יצא בגרסאות 2016, 2017, 2018
J4 - יצא בגרסת 2018
Galaxy J5 - יצא בגרסאות 2015, 2016, 2017
J6 - יצא בגרסת 2018
Galaxy J7 - יצא בגרסאות 2015, 2016, 2017, 2018
J8 - יצא בגרסת 2018
J1 Mini Prime - יצא בגרסת 2016
J2 Prime - יצא בגרסת 2016
J5 Prime - יצא בגרסת 2016,2017
J7 Prime - יצא בגרסת 2016
J Max - טאבלט. יצא בגרסת 2016
J7 Max - יצא בגרסת 2017
J7 Pro - יצא בגרסת 2017
J2 Pro - יצא בגרסת 2018
J7 Dou - יצא בגרסת 2018
J7 Prime2 - יצא בגרסת 2018
J2 core - יצא בגרסת 2018, 2020
J4 Core - יצא בגרסת 2018
J4+ - יצא בגרסת 2018
J6+ - יצא בגרסת 2018
סדרת סמסונג גלקסי F

סמסונג גלקסי F62 - יצא בשנת 2021
טלפונים חכמים נוספים > גלקסי i7500

סמסונג בודי (GT-i7500), הוא המכשיר הראשון שיוצר על ידי חברת סמסונג המתבסס על מערכת ההפעלה אנדרואיד מבית גוגל. המכשיר יצא ביוני 2009 עם גרסת אנדרואיד 1.5 (Cupcake) ועודכן במספר הרצות לגרסה 1.6 (Donut).
המכשיר הושק בישראל באוגוסט 2009 ברשת סלקום, ובכך היה למכשיר האנדרואידי הראשון שהושק בישראל והראשון שקיבל ממשק עברי.
ממשיכו של המכשיר הוא סמסונג גלקסי ספיקה (GT-i5700) שיצא בנובמבר 2009 עם גרסת אנדרואיד 1.5 (Cupcake) ועודכן עד לגרסה 2.1 (Eclair). הושק בישראל ברשת פלאפון.
טלפונים חכמים נוספים > גלקסי בים

סמסונג גלקסי בִּים (GT-i8520, באנגלית: Samsung Galaxy Beam) הוא טלפון חכם המשלב בתוכו מקרן Pico המאפשר הקרנה של הפלט הוויזואלי מהמכשיר על משטח חיצוני.
המכשיר הושק ב-2010 וגרסה מתקדמת יותר (GT-i8530) הושקה שנתיים לאחר מכן.
טלפונים חכמים נוספים > גלקסי מיני

סמסונג גלקסי מיני  היא סדרת מכשירים לשוק הנמוך.
המכשיר הראשון בסדרה (S5570) יצא בפברואר 2011, פועל על מעבד חד ליבתי במהירות 600MHz, מאיץ גרפי Adreno 200, זיכרון RAM בנפח של 384MB, ונפח אחסון פנימי 160MB.
מסך המגע הוא Capacitive מסוג TFT, בגודל 3.1 אינץ' וברזולוציה 240x320 פיקסלים, כאשר צפיפות הפיקסלים עומדת על 127 ppi, ועומק צבע 256,000. מבחינת קישוריות יש למכשיר WiFi, ‏USB, Bluetooth‏ 2.1, GPS.
למצלמה רזולוציה של 3.15 מגה פיקסל, פוקוס קבוע וללא מבזק. למכשיר דיבורית מובנית וסוללה בהספק 1200mAh.
ממדי המכשיר: אורך: 110.4 מ"מ, רוחב: 60.8 מ"מ, עובי: 12.1 מ"מ, משקל: 105 גרם. רמת קרינה 0.96 W/kg.
גרסה משופרת (S6500) יצאה במרץ 2012, וכללה מסך 3.2 אינץ' ברזולוציה 320X480, מעבד 800MHz, נפח אחסון פנימי 4 ג'יגה בייט, בעובי 11.6 מ"מ, גרסה משופרת שלישית הוכרז באוקטובר 2012 והגרסה האחרונה שיצאה (הרביעית) היא ה-S4 MINI הוכרזה במאי 2013.
טלפונים חכמים נוספים > גלקסי נקסוס

גלקסי נקסוס (באנגלית: Galaxy Nexus) הוא מכשיר הדגל השלישי של גוגל שיצא עם גרסת אנדרואיד 4, יוצר על ידי סמסונג תחת המותג המשותף נקסוס.
טלפונים חכמים נוספים > גלקסי טאב

סמסונג גלקסי טאב הוא שמה של סדרת מחשבי לוח, שהראשון שבהם הושק ב-2 בספטמבר 2010 בכנס IFA בברלין.
הגרסה הראשונה כוללת מסך 7 אינץ' ומעבד במהירות 1 ג'יגה הרץ. הטאבלט מצויד גם בשתי מצלמות - מצלמה קדמית של 1.3 מגה פיקסל המיועדת לשיחות וידאו ומצלמה אחורית של 3 מגה פיקסל. המכשיר כולל אפשרויות חיבור לרשתות WiFi, תמיכה בתקן בלוטות' 3.0, וגלישה סלולרית 3G. גרסה זו מתבססת על גרסה 2.2 של אנדרואיד, וכוללת גישה מלאה לשירותי גוגל המקוונים. הדפדפן המובנה מאפשר גלישה מלאה באינטרנט, כולל הרצת סרטים ואפליקציות מבוססות פלאש.
סמסונג הוציאה מספר דגמים נוספים בסדרה ובכללם בעלי מסך בגודל 10.1 אינץ'.
טלפונים חכמים נוספים > Galaxy Camera

באוגוסט 2012 הכריזה סמסונג על מצלמה מבוססת אנדרואיד בגרסה 4.1. למצלמה יכולות תקשורת אלחוטית באמצעות Wi-Fi ובאמצעות רשתות סלולריות בדור השלישי והרביעי.
טלפונים חכמים נוספים > Samsung Galaxy Ace 4

מכשיר המיועד לשוק הנמוך-בינוני. המכשיר הוכרז ב-30 ביוני 2014.
Galaxy Folder
מכשיר מתקפל שהוכרז ב-2015.
ממשיכו של המכשיר הגיע ב-2017.
המכשיר כולל מעבד עם ליבה כפולה במהירות 1.2 GHz, זיכרון מסוג RAM בנפח 1024MB, מצלמה אחורית ברזולוציית 5 מגה פיקסל, היכולה לצלם וידאו ברזולוציית 1280X720 (רזולוציית 720P HD), מצלמה קדמית 0.3 מגה פיקסל, היכולה לצלם וידאו ברזולוציית VGA, זיכרון פנימי בנפח 4GB, הניתן להרחבה באמצעות כרטיס Micro-SD. מערכת ההפעלה במכשיר היא אנדרואיד בגרסת 4.4 "קיטקט", עם ממשק הטאצ'וויז מבית סמסונג.
הערות שוליים

↑  פיל ניקינסון, המפרט של הסמסונג גלקסי אס 4, אתר Android Central, מ-14 במרץ 2013.
↑  Priday, Richard (14 בינואר 2021). "Samsung Galaxy S21 vs Galaxy S21 Plus vs Galaxy S21 Ultra: What's different?". Tom's Guide. אורכב מ-המקור ב-14 בינואר 2021. נבדק ב-14 בינואר 2021. {{cite web}}:  (עזרה)
↑  Schoon, Ben (14 בינואר 2021). "Galaxy S21 unboxing and first impressions: No charger, but a whole lot of phone [Video]". 9to5Google. נבדק ב-17 בינואר 2021. {{cite web}}:  (עזרה)
↑  נבו טרבלסי, ‏סמסונג משיקה שלושה מכשירי גלקסי. מה החידושים וכמה הם יעלו?, באתר גלובס, 1 בפברואר 2023
↑  אלי כהן, http://www.gadgety.co.il/168104/this-is-the-end-note-7/
↑  צבי קצבורג, http://www.tgspot.co.il/now-its-official-the-batteries-made-the-galaxy-note-7-explode/
↑  אופיר ארצי, http://www.tgspot.co.il/samsung-galaxy-note-fan-edition-is-official/ - הכתבה באתר TGSpot
↑  מתי מריאנסקי, סמסונג גלקסי GT-i7500: האנדרואיד העברי הראשון, באתר כלכליסט, 12 באוגוסט 2009
↑  איתי מקמל, סמסונג משיקה את Beam, מכשיר מגע עם מקרן נייד, ‏18 באפריל 2010
↑  איתי מקמל, דז'ה וו? סמסונג מכריזה על Galaxy Beam עם מקרן עד 50", ‏26 בפברואר 2012
↑  אבנר קשתן, סמסונג חשפה טאבלט מבוסס אנדרואיד, באתר כלכליסט, 25 באוגוסט 2010
↑  אבנר קשתן, סמסונג השיקה את Galaxy Tab, טאבלט מבוסס אנדרואיד, באתר כלכליסט, 2 בספטמבר 2010
↑  איתי מקמל, סמסונג חושפת מצלמת גלקסי מבוססת אנדרואיד עם קישורית 4G ומעבד מרובע ליבות 1.4GHz, ‏30 באוגוסט 2010
גלקסי נקסוס -סמארטפון מבית גוגל וסמסונג, מבוסס אנדרואיד 4.0
גלקסי טאב 3 -טאבלט 10 אינץ' לשוק הביניים
מרי הארון

| --- | --- |

 לידה:  12 בינואר 1953 (בת 72) אונטריו
 מדינה:  קנדה
 תקופת הפעילות:  מ-1987 
 עיסוק:  במאית, תסריטאית
 מקום לימודים:  סנט אן קולג' (אוקספורד)  קולג' מורלי 
 פרופיל ב-IMDb
 
מרי הארון (באנגלית: Mary Harron;‏ נולדה ב-12 בינואר 1953) היא במאית ותסריטאית קנדית, היוצרת בעיקר סרטים עצמאיים בעלי מסר חברתי, כדוגמת "אני יריתי באנדי וורהול", "אמריקן פסיכו" ו"בטי פייג' הידועה לשמצה".
ביוגרפיה

הארון נולדה בברייסברידג', שבאונטריו, קנדה, וגדלה במשפחה מעורה בעולם הקולנוע והבמה. אמה היא גלוריה פישר ואביה הוא דון הארון, שחקן, קומיקאי, סופר, ובמאי. אשתו השנייה של אביה, וירג'יניה לית', התגלתה על ידי סטנלי קובריק, ושיחקה בסרטו הראשון, "פחד ותשוקה". הקריירה הקצרה של לית' היוותה השראה חלקית לרצונה של הארון לעשות את הסרט "בטי פייג': סמל מין". בעלה השני של אמה הוא הסופר סטיבן ויזינצ'י, הידוע בשל רב המכר הבינלאומי שלו, "בשבחן של נשים מבוגרות". אשתו השלישית של אביה היא הזמרת והשחקנית הקנדית, קתרין מקינון. אחותה, קלי הארון, היא שחקנית ומפיקה.
הארון עברה לאנגליה בגיל 13, ומאוחר יותר למדה באוקספורד. בתקופה זו, היא יצאה עם טוני בלייר, שהיה מאוחר יותר לראש ממשלת בריטניה. לאחר מכן היא עברה לגור בניו יורק והייתה חלק מסצנת הפאנק של שנות ה-70. היא הייתה מייסדת שותפה וכתבת מוזיקה במגזין Punk, והייתה העיתונאית הראשונה לראיין את הסקס פיסטולס עבור כתב עת אמריקאי. במהלך שנות ה-80 היא הייתה מבקרת תיאטרון עבור האובזרבר בלונדון, וכן שימשה כמבקרת מוזיקה עבור הגרדיאן ועבור New Statesman.
במהלך שנות ה-90 הארון חזרה לניו יורק, שם היא עבדה כמפיקה ברשת הטלוויזיה הציבורית (PBS), בתוכנית "Edge", המוקדשת לחקר תרבות הפופ האמריקאית. בתקופה זו פיתחה הארון עניין בחייה של ואלרי סולאנס, האישה ניסתה להרוג את אנדי וורהול. הארון הציעה למפיקים ברשת לעשות סרט דוקומנטרי על סולאנס, ואלו בתורם עודדו אותה לפתח את הפרויקט למה שהפך לסרט העלילתי הראשון שלה, "אני הרגתי את אנדי וורהול".
בנוסף לסרטיה, הארון היא גם המפיקה בפועל של הסרט "מחתרת מזג האוויר", סרט תיעודי על פעילים רדיקליים של שנות ה-70. היא גם עובדת בטלוויזיה, וביימה פרקים של "אוז", "עמוק באדמה", "רצח מאדום לשחור", "ישנן בנות" ו"אהבה גדולה". ב-2006 היא הודיעה שהיא מפתחת פרויקט חדש, סרט תיעודי על סצנת הפאנק סביב מועדון CBGB בניו יורק בשנות ה-70, המבוסס חלקית על הספר באותו השם מאת לגס מקניל וג'יליאן קיין. נכון ל-2013 הפרויקט עוד לא הגיע למימוש. ב-2017 ביימה הארון את המיני-סדרה "לטענת גרייס", המבוססת על הרומן של מרגרט אטווד באותו השם.
הארון גרה בניו יורק עם בעלה, הבמאי ג'ון ס. וולש, ושתי בנותיהם.
סרטיה > אני יריתי באנדי וורהול

סרטה הראשון של הארון, "אני יריתי באנדי וורהול" יצא בשנת 1996, ומספר גרסה בדיונית בחלקה לניסיון ההתנקשות בחייו של אנדי וורהול על ידי ואלרי סולאנס.
הארון מסבירה את העניין שלה בחייה של סולאנס:
עבור סולאנס, הייתה לאומללות ולתסכול שלה איכות חריפה, של אאוטסיידרית. זו הייתה תקופה בחיי שגם אני הייתי מתוסכלת בעבודתי. אני רציתי לביים. והיה לי את הרעיון שנים לפני שהצלחתי לביים בעצמי. אז אני חושבת שישנם אלמנטים מהתסכול שלי ואלמנטים של איך זה היה לגדול בסביבה בעלת גישה לא הוגנת כלפי נשים... ואלרי הייתה דוגמה קיצונית לכל זה. גם היה לי עניין אינטלקטואלי להבין כיצד מישהי יכולה להיות כה מבריקה וחייה יכולים להתהפך עליה באופן כה קיצוני, וגם בכך שהיא הייתה דמות נשכחת ובלתי מובנת... הרגשתי כאילו ואלרי נרשמה בהיסטוריה בתור מטורפת, כאשר כמעט שום דבר לא נכתב עליה.
בעוד סולאנס לא הצליחה להפיק את המחזה שלה, הארון הצליחה להפיק את הסרט אודותיה ולספר את סיפורה. "אני יריתי באנדי וורהול" לא מאדיר את סולאנס, הוא מסנגר עליה בכך שהוא מראה את ההשפעה עליה של המערכת הרחבה יותר, והאכזרית, ושהיא לא הייתה מטורפת אלא מתוסכלת במידה קיצונית.
סרטיה > אמריקן פסיכו

הסרט השני של הארון הוא "אמריקן פסיכו", אשר יצא בשנת 2000, ומבוסס על הספר באותו השם מאת ברט איסטון אליס, הידוע בשל תיאורים גרפיים של עינויים ורצח. בסרט כיכב כריסטיאן בייל בתפקיד פטריק בייטמן. הסרט זכה לשבחים מן המבקרים, שהעריכו את הסגנון הסאטירי של הסרט, והוא אף הפך למעין סרט קאלט, בעיקר בשל המחלוקות שסבבו את הפקתו.
היו מספר במאים מפורסמים שרצו לביים את הסרט, אך המפיקים החליטו לבחור בבמאית, בתקווה למנוע מחאה ציבורית בשל הייצוגים הגרפיים של אלימות נגד נשים. אך למרות שהחתימו את הארון על הפרויקט, הסרט היה שקוע במחלוקת עוד לפני שהתחילה ההפקה, מכיוון שתוכן הספר עליו הסרט מבוסס כבר היה ידוע לשמצה. כשהארון החלה את עבודת ההפקה, והיא והצוות התמודדו עם האפשרות של מחאות רחבות נגד הסרט, הנושא של אלימות בתקשורת הפך למרכזי כשאירע הטבח בקולומביין. קמפיינים נגד הסרט נמשכו לכל לאורך ההפקה, כאשר הארגון Feminist Majority Foundation גינה את הסרט כמיזוגיני ומאדיר אלימות נגד נשים, וארגון Canadians Concerned About Violence in Entertainment ‏(C-CAVE) פעלו לשכנע בעלי מסעדות לסרב לתת להארון לצלם את הסרט בבתי עסקיהם.
סרטיה > בטי פייג' הידועה לשמצה

"בטי פייג' הידועה לשמצה", שיצא בשנת 2005, מספר את סיפור חייה של בטי פייג', דוגמנית פין-אפ שהייתה מפורסמת בשנות החמישים. הארון מדגישה בסרט את הניגודים של פייג', שהייתה דמות נערצת על ידי פטישיסטים והייתה משתתפת בצילומי פורנוגרפיה, ואף הייתה במידה גדולה אחראית לפופולריזציה של הז'אנר בהפצה רחבה, ומצד שני הייתה נוצרייה אדוקה ומסורה. פייג' גם הייתה המטרה לחקירת ועדת הסנאט בנושא פורנוגרפיה. הארון עשתה מחקר מקיף לחייה של פייג', וראיינה את חבריה וכן את בעלה הראשון (פייג' הייתה נשואה שלוש פעמים), אך את פייג' עצמה לא ראיינה, שכן הייתה מחויבת חוזית לפרויקט אחר. אך הארון הרגישה בדיעבד שזה נתן לה את החופש ליצור דמות סובייקטיבית יותר. הארון ראתה את פייג' כמעין פמיניסטית בעל כורחה, שהובילה תנועה לשחרור מיני של נשים, הדומה באופן אירוני לסולאנס, אך גם שונה ממנה. הארון סיפרה על הסרט בראיון:
בטי היא במובהק דמות השראה עבור נשים צעירות כי היא הייתה בעלת מזג עצמאי מאוד. היא עשתה מה שרצתה, והיא לא עשתה זאת רק עבור גברים... אבל אני חושבת שזו טעות לחשוב עליה בתור גיבורה פמיניסטית מודעת. עד כמה שאני הצלחתי להבין, לא הייתה לה מעולם אג'נדה. היא פשוט עשתה מה שעשתה ללא מודעות. אני לא חושבת שהיא חשבה על עצמה כעל מורדת. היא פשוט חייתה בעולם של 'דרס-אפ' משלה".
כמו פייג', הארון לא מייצרת את עבודותיה מתוך אידאולוגיה. היא רואה את עבודתה כפמיניסטית במובן שהוא מוערך ומובן יותר על ידי נשים, וגם חוקר סוגיות של נשים ואת חייהן. היא גם אומרת שללא פמיניזם, לא הייתה מגיעה למה שהגיעה מבחינה מקצועית.
סרטיה > The Moth Diaries

"The Moth Diaries" הוא הסרט העלילתי הרביעי של הארון. הסרט, שיצא ב-2011, הוא עיבוד של ספרה של רייצ'ל קליין באותו השם משנת 2002, המספר את סיפורן של קבוצת בנות המתגוררות יחד בפנימייה יוקרתית. כשמגיעה תלמידה חדשה, הנערות מתחילות לחשוד שהיא ערפד. הארון מתארת את הסרט כ"סרט התבגרות גותי" אשר בוחן ניואנסים של חברויות של בנות עשרה כשהן מתמודדות עם הבגרות המתקרבת.
פילמוגרפיה

אני יריתי באנדי וורהול (1996)
אמריקן פסיכו (2000), נכתב בשיתוף עם השחקנית גווינביר טרנר
בטי פייג' הידועה לשמצה (2005)
The Moth Diaries‏ (2011)
The Anna Nicole Story‏ (2013) - סרט טלוויזיה ברשת Lifetime
Charlie Says‏ (2019)
Dalíland‏ (2023)
The Weather Underground ‏(2002)
סרט דוקומנטרי של ה-BBC על אנדי וורהול
טלוויזיה

ב-1989 ביימה הארון תוכנית ספיישל עבור ה-BBC על באטמן, שסיפר את סיפור הדמות החל מיצירתה בקומיקס ועד להופעתה בסרטי אולפן.
רצח מאדום לשחור (1993, פרק "Sins of the Father")
Winds of Change ‏(1994)
אוז (1998, פרק "Animal Farm")
Pasadena ‏(2001)
ישנן בנות (2004, פרק "Liberally")
עמוק באדמה (2005, פרק "The Rainbow of Her Reasons")
אהבה גדולה (2006, פרק "Roberta's Funeral")
קומיוניטי (2008, פרק "Fear Itself")
The Anna Nicole Story ‏(2013)
לטענת גרייס מיני סדרה בת שישה פרקים (2017)
לקריאה נוספת

Bussmann, Kate. "Cutting Edge."The Guardian.  March 5, 2009. p. 16. Print.
Heller, Dana (2008). "Shooting Solanas: Radical Feminist History and the Technology of Failure".  In Hesford, Victoria; Diedrich, Lisa (eds.). Feminist Time Against Nation Time: Gender, Politics, and the Nation-State in an Age of Permanent War. Lanham, MD: Lexington Books. ISBN 978-0-7391-1123-9.
Harron, Mary. "The Risky Territory of 'American Psycho.'" The New York Times 9 April 2000 late ed.: section 2. Print.
Harron, Mary; "The Notorious Bettie Page" MovieNet.
Hernandez, Eugene (January 18, 2000) "PARK CITY 2000 BUZZ: "American Psycho" NC-17; Next Wave Nabs Sundance Doc". indieWire. Retrieved November 29, 2011.
Hurd, Mary. Women Directors and Their Films. Westport: Praeger Publishers, 2007. Print.
King, Randall. "The Notorious Mary Harron." Winnipeg Free Press.  March 1, 2012. Print.
Marcus, Lydia. "The Pent Up and the Pinup." Lesbian News. April 2006: p. 43. Print.
Murray, Rebecca. "Interview with Mary Harron, the Writer/Director of The Notorious Bettie Page: Harron Continues to Tackle Edgy Subject Matter in Her Latest Film". About.com. Retrieved November 29, 2011.